Diari Oficial de la Generalitat Valenciana


Sumari del DOGV 6836, del 08-08-2012 (2012/7760)

Informació pública del programa d'actuació integrada del sector UZI-12, Alt de les Salinetes, de Petrer.
--------------------------------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7760


Data del document
:   26-07-2012

Organisme emissor
:   Levante Solar, SL

Tipus de document
:   Anunci

Descriptors 

:   * Petrer
    * empresa privada
    * pla d'urbanisme

Informació pública del programa d'actuació integrada del sector UZI-12, Alt de les Salinetes, de Petrer. [2012/7760]  
En la sessió de 23 de febrer de 2012, el Ple de l'Ajuntament de Petrer va acordar la convocatòria del concurs per a la selecció d'agent urbanitzador del sector UZI-12, Alt de les Salinetes, del Pla General d'Ordenació Urbana de Petrer, i va aprovar les bases particulars que regiran la selecció i l'adjudicació del programa esmentat mitjançant l'Acord del Ple, de data 14 de maig de 2012 (publicat en el DOCV núm. 6783, de 28.05.2012), i les va remetre al Diari Oficial de la Unió Europea en data 15 de maig de 2012.  
La mercantil Levante Solar, SL, en compliment de l'article 134.4 de la Llei Urbanística Valenciana, ha iniciat la informació pública de la seua proposta de programa per al desenvolupament i execució de l'esmentat instrument, una vegada remesos els avisos previs i protocol·litzats els documents de l'alternativa tècnica a què fa referència l'article 126.a i f) de la Llei Urbanística Valenciana (identificació del document que regula l'ordenació detallada del sector UZI 12, Alt de les Salinetes, i projecte d'urbanització).   
Els documents exposats al públic es trobaran protocol·litzats a la Notaria d'Alejandro C. Pérez Martínez, sítia a l'avinguda de Madrid, número 33, de Petrer (Alacant). Així mateix, consta un exemplar dipositat a l'Ajuntament de Petrer, plaça de Baix, 1, Petrer (Alacant).   
Durant el termini d'un mes, comptador des de la publicació de l'anunci en el Diari Oficial de la Comunitat Valenciana, segons l'article 293 i relacionats del Reglament d'Ordenació i Gestió Territorial i Urbanística, es presenta la informació pública perquè qualsevol interessat puga comparéixer i consultar la documentació, fins i tot amb l'obtenció de còpies, tot això en horari d'atenció al públic, i també s'hi poden presentar al·legacions, ja siga a la notaria, als matins entre les 09.00 i les 14.00 hores, o a través del Registre d'entrada de l'Ajuntament de Petrer en horari administratiu.  
Es fa saber que este anunci es publica igualment a tots aquells titulars cadastrals o propietaris afectats que pogueren resultar desconeguts o les dades cadastrals dels quals resulten errònies, complint així el que estableix l'article 59.4 de la Llei de Règim Jurídic de les Administracions Publiques i del Procediment Administratiu Comú per als interessats que siguen desconeguts o amb domicili ignorat, sense perjuí que l'avís a estos titulars s'efectue addicionalment mitjançant una publicació en el Butlletí Oficial de la Província d'Alacant, segons el que disposa l'article 296.4 del Decret 67/2006, del Consell.  
  
  
Petrer, 26 de juliol de 2012.- L'administrador únic: Aurelio Zamora Fernández.